Satah asasi

Satah asasi (ساته اساسي) dalam sistem koordinat sfera adalah satah yang membahagikan sfera kepada hemisfera, tempat dimana paksi x dan y berada. Latitud sesebuah titik di permukaan sfera kemudiannya dinyatakan sebagai sudut antara satah asasi dan garis yang menghubungkan titik tersebut dengan pusat sfera.

Penggunaan satah asasi 
Untuk sistem koordinat geografi Bumi, satah asasinya ialah khatulistiwa. Bagi sistem koordinat cakerawala pula, terdapat satah asasi yang berbeza iaitu:
 Sistem koordinat khatulistiwa menggunakan khatulistiwa cakerawala;
 Sistem koordinat gerhana menggunakan ekliptik;
 Sistem koordinat galaksi menggunakan Bima Sakti; dan
 Sistem koordinat mengufuk pula menggunakan ufuk si pemerhati.

Lihat juga 
 Satah rujukan

Geografi
Geometri sfera
Kartografi